ZRUŠENÉ všeobecne záväzným nariadením č. 4/2007.

Všeobecne záväzné nariadenie
hlavného mesta Slovenskej republiky Bratislavy
č. 5/1996
z 25. apríla 1996,
ktorým sa mení a dopĺňa všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993
Všeobecne záväzné nariadenie č. 2/1994 hlavného mesta Slovenskej republiky Bratislavy, ktorým sa vyhlasuje záväzná časť Aktualizácie územného plánu hlavného mesta Slovenskej republiky Bratislavy, rok 1993 sa mení a dopĺňa takto:

Čl. I
(1) Funkčné využitie územia, ktoré bolo určené Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994, sa mení v mestskej časti Bratislava-Záhorská Bystrica podľa tabuľky zmien a doplnkov v návrhu funkčných systémov č. 1 a podľa výkresu č. 1 takto:
a)	v lokalite č. 2 - Lúka pri JRD 1: 
z funkcie prevažujúci funkčný profil výroba na funkciu prevažujúci funkčný profil malopodlažná bytová zástavba,
b)	v lokalite č. 5 - Lúka pri JRD 4: 
z funkcie prevažujúci funkčný profil výroba na funkciu prevažujúci funkčný profil malopodlažná bytová zástavba,
c)	v lokalite č. 6 - Lúka pri JRD 6: 
z funkcie prevažujúci funkčný profil výroba na funkciu prevažujúci funkčný profil občianska vybavenosť,
d)	v lokalite č. 7 - Kulháň nad Medikou: 
z funkcie výroba na funkciu občianska vybavenosť,
e)	v lokalite č. 8 – Piesky - vých. od Mediky: 
z funkcie plôch pre rozvoj mestských a miestnych funkcií na funkciu dopravné zariadenia,
f)	v lokalite č. 9 - Piesky pod Medikou 1: 
z funkcie plôch pre rozvoj mestských a miestnych funkcií na prevažujúci funkčný profil občianska vybavenosť,
g)	v lokalite č. 10 - Piesky pod Medikou 2: 
z funkcie plôch pre rozvoj mestských a miestnych funkcií na prevažujúci funkčný profil občianska vybavenosť,
h)	v lokalite č. 11- Piesky stred: 
z funkcie plôch pre rozvoj mestských a miestnych funkcií na prevažujúci funkčný profil výroba,
ch)	v lokalite č. 35 - Vých. koniec Tešedíkova: 
z funkcie poľnohospodárska pôda na funkciu malopodlažná bytová zástavba,
i)	v lokalite č. 36 - Nad cintorínom: 
z funkcie prevažujúci funkčný profil malopodlažná bytová zástavba na funkciu vyhradená zeleň - špecifická,
j)	v lokalite č. 37 - Lúka pod Mariánkou: 
z funkcie prevažujúci funkčný profil malopodlažná bytová zástavba na funkciu prevažujúci funkčný profil občianska vybavenosť,
k)	v lokalite č. 39 - Sev. okraj obce: 
z funkcie poľnohospodárska pôda na funkciu malopodlažná bytová zástavba,
l)	v lokalite č. 43 - Lúka pri lome: 
z funkcie poľnohospodárska pôda na funkciu občianska vybavenosť,
m)	v lokalite A - Krče pri Donskej ul.: 
z funkcie poľnohospodárska pôda na funkciu malopodlažná bytová zástavba,
n)	v lokalite B - Pri Donskej a Kollárovej ul.: 
z funkcie poľnohospodárska pôda na funkciu malopodlažná bytová zástavba,
o)	v lokalite C - Nad cintorínom: 
z funkcie poľnohospodárska pôda na funkciu malopodlažná bytová zástavba,
p)	v lokalite D - Medzi Pútnickou ul. a Vlkovkou: 
z funkcie poľnohospodárska pôda na funkciu malopodlažná bytová zástavba,
r)	v lokalite E - Pod Hrachoviskom: 
z funkcie poľnohospodárska pôda na funkciu malopodlažná bytová zástavba,
s)	v lokalite F - Pod Vlkovkou: 
z funkcie poľnohospodárska pôda na funkciu malopodlažná bytová zástavba.
(2) Návrh dopravného riešenia, ktorý bol určený Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994, sa mení v mestskej časti Bratislava-Záhorská Bystrica podľa tabuľky zmien a doplnkov v dopravnom riešení č. 2 a podľa výkresu č. 2 takto:
a)	v lokalite č. 3 - pri štátnej ceste juh - situovanie dopravného zariadenia,
b)	v lokalite č. 4 - vnútorný okruh v obci - zberná komunikácia C 2-MZ-9/60,
c)	v lokalite č. 6 - trasa do Marianky - zberná komunikácia B 2-MZ-9/60,
d)	v lokalite č. 7 - Kulháň - Piesky - zberná komunikácia C 1-MZ-8/40.
(3) Návrh zásobovania vodou, ktorý bol určený Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994, sa mení v mestskej časti Bratislava-Záhorská Bystrica podľa tabuľky zmien a doplnkov v návrhu zásobovania vodou č. 3 a podľa výkresu č. 3 takto:
a)	v lokalite č. 1 - Gbelská, Hargašová - prívodné potrubie DN 300 do vodojemu,
b)	v lokalite č. 2 - Leopoldov majer - návrh vodojemu pre II. tlakové pásmo,
c)	v lokalite č. 4 - Piesky, Francov, Vršky - zrušenie závlah.
(4) Návrh odkanalizovania a vodných tokov, ktorý bol určený Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994, sa mení v mestskej časti Bratislava-Záhorská Bystrica podľa tabuľky zmien a doplnkov v návrhu odkanalizovania a vodných tokov č. 4 a podľa výkresu č. 4 takto:
a)	v lokalite č. 2 - Ivance - dažďová nádrž,
b)	v lokalite č. 3 - Kulháň - dažďová nádrž,
c)	v lokalite č. 6 - Čsl. tankistov - ponechať prekrytie potoka,
d)	v lokalite č. 7 - Napájiská, Dlhé pole - zberač C,
e)	v lokalite č. 10 - Vlkovka - pripojenie Mariánky, zberač.
(5) Návrh zásobovania elektrickou energiou, ktorý bol určený Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994, sa mení v mestskej časti Bratislava-Záhorská Bystrica podľa tabuľky zmien a doplnkov v návrhu zásobovania elektrickou energiou č. 5 a podľa výkresu č. 5 takto:
a)	v lokalite č. 7 - Piesky - rozvodňa 110/22 kV,
b)	v lokalite č. 8 - Piesky - trasovanie vzdušného vedenia 2 x 110 kV.
(6) Návrh zásobovania plynom, ktorý bol určený Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994, sa mení v mestskej časti Bratislava-Záhorská Bystrica podľa tabuľky zmien a doplnkov v návrhu zásobovania plynom č. 6 a podľa výkresu č. 6 takto:
- v lokalite č. 1 - Piesky - regulačná stanica 10 000 m3/h.
(7) Návrh spojových zariadení, ktorý bol určený Doplnkom smerného územného plánu hlavného mesta Slovenskej socialistickej republiky Bratislavy z roku 1985, aktualizovaného uznesením Mestského zastupiteľstva hlavného mesta Slovenskej republiky Bratislavy č. 640/1994 zo dňa 7. 4. 1994, sa mení v mestskej časti Bratislava-Záhorská Bystrica podľa tabuľky zmien a doplnkov v návrhu spojových zariadení č. 7 a podľa výkresu č. 7 takto:
a)	v lokalite č. 1 - Piesky - satelitná telefónna ústredňa,
b)	v lokalite č. 2 - Krče - centrála systémovej káblovej televízie.
(8) Predmetom zmeny podľa odsekov 1 až 7 je územie v katastrálnom území Záhorská Bystrica v rozsahu podľa zakreslenia vo výkresoch č. 1 až č. 7.
(9) Tabuľky č. 1 až č. 7 a výkresy č. 1 až č. 7 podľa predchádzajúcich odsekov tvoria prílohu tohto nariadenia.

Čl. II
(1) Regulatívy funkčného a priestorového usporiadania a doriešenie dopravného napojenia a technickej vybavenosti, potrebné pre spracovanie podkladu pre uzemné konanie, v lokalitách s určením schváleného funkčného profilu budúceho využitia plôch vyjadrením prevládajúcej funkcie podľa čl. I ods. 1 tohto nariadenia budú stanovené v prerokovanom a odsúhlasenom územnoplánovacom podklade alebo územnoplánovacej dokumentácii zonálnej úrovne.
(2) Lokality, ktoré budú prehĺbené a doriešené na zonálnej úrovni podľa predchádzajúceho odseku, nebudú predkladané po doriešení ako zmeny a doplnky Aktualizácie územného plánu hlavného mesta Slovenskej republiky Bratislavy, rok 1993.

Čl. III
Zmeny a doplnky Aktualizácie územného plánu hlavného mesta Slovenskej republiky Bratislavy, rok 1993 v mestskej časti Bratislava-Záhorská Bystrica podľa tohto nariadenia sú uložené na Magistráte hlavného mesta Slovenskej republiky Bratislavy, na Miestnom úrade mestskej časti Bratislava-Záhorská Bystrica, na Úrade životného prostredia hlavného mesta Slovenskej republiky Bratislavy a na Obvodnom úrade životného prostredia Bratislava IV.

Čl. IV
Toto všeobecne záväzné nariadenie nadobúda účinnosť 1. júna 1996.

Peter Kresánek v. r.
primátor